**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

 **ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

 **КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2016-жылдын 28-ноябры№ 3-8 -2 Майлуу-Суу шаары**

 **Шаардык участкалык шайлоо комиссиясынын тизмесин сунуштоо жөнүндө**

 Кыргыз Республикасынын шайлоо жана референдум өткөрүү боюнча борбордук комиссиясынын атайын өкүлү Т.Өмурзаковдун маалыматын угуп, талкуулап чыгып, депутаттардын сунуштарын эске алып, Майлуу-Суу шаардык кеңеши

**ТОКТОМ КЫЛАТ:**

1. Кыргыз Республикасынын шайлоо жана референдум өткөрүү боюнча борбордук комиссиясынын атайын өкүлү Т.Өмурзаковдун маалыматы эске алынсын.
2. Кыргыз Республикасынын шайлоо жана референдум өткөрүү боюнча борбордук комиссиясынын 2011-жылдын 8-июлундагы №7 токтому менен бекитилген “Шайлоо комиссияларын түзүү жана таркатуу тартиби жөнүндөгү” жобонун негизинде шаардык участкалык шайлоо комиссиясынын тизмеси (Тиркеме 1) Майлуу-Суу шаардык аймактык шайлоо комиссиясына участкалык шайлоо комиссиясын түзүү үчүн сунушталган тиркеме бекитилсин.
3. Шаардык участкалык шайлоо комиссиясынын сунушталган тизмеси Борбордук жана аймактык шайлоо комиссиясына жөнөтүлсүн.
4. Бул токтомдун аткарылышы шаардык кеңештин жоопту катчысы-аппарат жетекчиси (Р.А.Колдаровко) жүктөлсүн.

**Шаардык кеңештин төрагасы: Б.К.Барбиев**